Diari Oficial de la Generalitat Valenciana


Sumari del DOGV 8885, del 18-08-2020 (2020/6459)

Informació pública de l'aprovació de l'informe ambiental i territorial estratègic de la modificació puntual del Pla parcial de l'Europlataforma Intermodal.
-----------------------------------------------------------------------------------------------------------------------------------------------------------

### Dades del document

Número de DOGV
:   8885

Data del DOGV
:   18-08-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/6459


Data del document
:   31-07-2020

Organisme emissor
:   Ajuntament de Vila-real

Tipus de document
:   Anunci

Descriptors 

:   * Vila-real
    * administració local
    * pla d'urbanisme

Informació pública de l'aprovació de l'informe ambiental i territorial estratègic de la modificació puntual del Pla parcial de l'Europlataforma Intermodal. [2020/6459]  
De conformitat amb el que preveu l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, es fa públic que la Junta de Govern Local, en sessió del dia 7 de juliol de 2020, va adoptar per unanimitat l'acord la part dispositiva del qual té el text literal següent:  
«Primer. Emetre resolució d'informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del Pla parcial de l'Europlataforma Intermodal de Vila-real, que té per objecte resoldre el dèficit de sòl destinat a equipament d'infraestructura elèctrica, amb què es pretén el canvi d'ús d'una superfície de 2.588,62 m² de zona verda a industrial, compatible per a equipament d'infraestructures elèctriques, limítrofa amb l'equipament d'infraestructura elèctrica EQ-IE, i el canvi d'ús d'una superfície de 2.588,62 m² de la parcel·la amb ús terciari hoteler a zona verda per a mantenir la superfície total de zona verda de la unitat d'execució, per considerar que no té efectes significatius en el medi ambient. No obstant això, a causa del deteriorament de les alqueries i a la vista del que s'ha indicat en la part expositiva, es considera que les dues edificacions integrants del patrimoni historicoartístic s'han de mantindre en el seu emplaçament actual envoltades per una zona enjardinada, pública o privada. Per aquesta raó, el planejament parcial objecte de modificació haurà d'incorporar les mesures necessàries a aquest efecte.  
Segon. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes establits en l'article 51.7 de la LOTUP.  
Tercer. Notificar aquest acord a les persones interessades.  
Quart. Aquesta resolució d'informe ambiental i territorial estratègic pel procediment simplificat no és susceptible de cap recurs perquè es considera un acte de tràmit, sense perjudici dels recursos que, si escau, siguen procedents en via contenciosa administrativa davant l'acte que aprove l'instrument de planejament corresponent, la qual cosa no és un impediment perquè puguen utilitzar-se els mitjans de defensa que s'estimen convenients en dret.»  
  
Vila-real, 1 d'agost de 2020.- L'alcalde: José Benlloch Fernández.